Verdens arkitekturfestival

World Architecture Festival (WAF) kalles på norsk Verdens arkitekturfestival og er en årlig festival og prisvinnerseremoni for arkitekturindustrien. Den første festivalen ble arrangert i 2008 i Barcelona og 2013 festivalen ble avholdt i Marina Bay Sands i Singapore. Til festivalen nomineres omkring 200 prosjekter som konkurrerer om priser i 20-30 kategorier. Ett av disse prosjektene blir belønnet med tittelen «Årets bygning» (World Building of the Year). Alle de nominerte prosjektene blir offentliggjort i World Buildings Directory online database.
Verdens arkitekturfestival ble arrangert første gang i 2008 som en festival og prisutdelingskonkurranse dedisert til å feire og dele fremragende arkitektur over hele kloden. De første fire årene ble festivalen arrangert i Barcelona og fra 2012 i Singapore. Flere hundre prosjekter blir meldt på i konkurransen om prisene og mer enn 200 av disse blir nominert til å bli personlig presentert på festivalen. Alle prosjektene blir samlet i World Buildings Directory. Arkitektene betaler en deltageravgift for å melde på et prosjekt til konkurransen og må reise til det stedet hvor festivalen er arrangert for å presentere prosjektet personlig hvis det blir nominert. Påmelding er frivillig og festivalen kontrollerer ikke hvem som melder seg på. I 2011 ble Inside Festival (for interiørarkitektur og design) lagt til og arrangert samtidig som WAF.
Verdens arkitekturfestival ble første gang arrangert 22.-24. oktober 2008 i Barcelona. Direktør for programmet var Paul Finch. En vesentlig del av festivalen var programmet for presentasjon av de nominerte og utdeling av priser. Konkurransen var åpen for bygninger fullført de siste 18 måneder (mellom 1. januar 2007 og 20. juni 2008). 722 prosjekt konkurrerte i 17 kategorier og bestod av 96 bygningstyper fra 63 forskjellige land. Etter en forhåndsvurdering ble 224 prosjekt fra 43 land ble nominert. De nominerte prosjektene ble presentert av arkitektene under festivalen og kategorivinnerne konkurrerte om topprisen, Årets bygning (World Building of the Year). Dommerpanelet ble ledet av Norman Foster og blant de 40 arkitektene i panelet var Stefan Behnisch, Robert Stern og Zaha Hadid. 1900 besøkende fra 70 land deltok på festivalen.
I 2008 ble prisen Årets bygning tildelt: Universita Luigi Bocconi, Italy (av Grafton Architects).
Bilder av noen av 2008 vinnerne
Den andre Verdens arkitekturfestival ble arrangert i Barcelona i Centre Convencions International Barcelona (CCIB) 4.-6. november 2009. Det deltok prosjekter fra 67 land og 272 prosjekt ble nominert i 15 kategorier. En jury med arkitekter og kjente personer fra industrien fra hele verden bedømte konkurransens 45 priser. Vinnerne i de 15 kategoriene for fullførte bygninger kunkurrerte om prisen Årets bygning. I tillegg til kategoriene fra 2008 kom avdelingene Interiors and Fit-out, Structural Design and Future Projects. I 2009 kom 1507 arkitekter fra 71 land til Barcelona for å delta i festivalen.
Priser delt ut i 2009
Bilder av noen av 2009 vinnerne
Verdens arkitekturfestival ble arrangert for tredje gang i Barcelona i CCIB Forum (Centro de Convenciones Internacionales de Barcelona) 3.-5. november 2010. Festivalen var den største og mest omfattende i sitt slag i 2010. Mer enn 500 prosjekt fra 65 land konkurrerte i de 15 hovedkategoriene og de over 20 andre kategoriene. Festivalen delte ut 5 priser, 42 kategorivinnere for mer enn 100 bygningstyper. Konkurransen var åpen for påmelding av prosjekter fra 2. april til 9. juli og listen over de nominerte ble offentliggjort i slutten av august. De nominerte prosjektene ble presentert på festivalen.
Priser delt ut i 2010
Bilder av noen av 2010 vinnerne
Den fjerde arkitekturfestivalen ble arrangert i Barcelona 2.-4. november 2011 i Centre de Convencions Internacional de Catalunya. Over 700 prosjekt hadde meldt seg på og over 1300 mennesker var tilstede ved prisutdelingsseremonien. Konkurransen åpnet for påmelding 1. april og stengte 30. juni 2011. I 2011 var blant annet Michael Sorkin, Ben van Berkel, Jo Noero, Odile Decq og professor Kongjian Yu, og Tim MacFarlane jurymedlemmer. Festivalen ble åpnet i Media-ICT (Cloud 9) og bygningen vant senere prisen Årets bygning. Årets bygning ble valgt blant 16 kategorivinnere.
Priser delt ut i 2011
Bilder av noen av 2011 vinnerne
Den femte arkitekturfestivalen ble flyttet til Singapore og hold i Marina Bay Sands 3.-5. oktober 2012. Festivalprisene ble nå kalt «arkitekturens Oscar». Verdens arkitekturfestival var nå verdens største prisutdelingsseremoni for arkitekter. Festivalens direktør var Paul Finch. Over 700 prosjekt var påmeldt fra mer enn 60 land. Det ble delt ut priser i 33 kategorier blant de 301 nominerte. De nominerte ble bedømt etter en personlig presentasjon under festivalen. I juryen som valgte Årets bygning 2012 var blant annet: Ben van Berkel, Moshe Safdie, Mok Wei Wei, Jürgen Mayer,Yvonne Farrell, Peter Cook, Kenzo Tange, Sou Fujimoto, Jeanne Gang, Dietrich Ebermarle og Charles Jencks. over 1800 arkitekter, designere og journalister fra mer enn 60 land deltok. Det var noe kritikk av listen over talere for å være hvite menn over 40 siden det blant festivalens 44 talere var 4 kvinner og 9 asiater.
Priser delt ut i 2012
Bilder av noen av 2012 vinnerne
Den sjette arkitekturfestivalen ble avholdt i Singapore i Marina Bay Sands 2.- 4. oktober 2013. Fristen for å melde på prosjekter gikk ut 10. juni 2013. Prosjektene konkurrerte i 29 individuelle kategorier i de tre gruppene completed buildings, landscape projects and future projects. Verdens arkitekturfestival er samlokalisert med INSIDE World Festival of Interiors. Listen over nominerte prosjekter ble offentliggjort i begynnelsen av juli 2013 og inkluderer følgende kategorier:
Mer enn 1600 arkitekter fra over 60 land deltok på festivalen. Mer enn 300 prosjekt fra 50 land ble nominert til konkurransen og ble presentert på festivalen.
Festivalen organiseres av i2i Events Group Verdens arkitekturfestival er det største årlige festival og prisutdelingsprogram for verdens akitekturindustri. Årets superjury inkluderte blant annet Ken Yeang, Patrick Bellew, Jeanne Gang, Dietmar Eberle og Ken Tadashi Oshima.
i2i Events Groups utstillinger og storskalaarrangementer inkluderer sektorene hjem, gave, mote, detaljhandel, helse, energi, miljø, utdanning, teknologi og media. Den verdensomspennende portfolioen inkluderer World Retail Congress, RWM, Spring Fair, Naidex, BVE, Bett and Pure London. Selskapet er ledet av Mark Shashoua som kom til EMAP i november 2011 og ble CEO for i2i Events Group i mars 2012. i2i Events Group er drevet av Top Right Group, tidligere kjent som Emap International Ltd.